OpenLLM-France/wikimedia huggingface dataset:
# Alsodes igneus

Alsodes igneus és una espècie de granota endèmica de Xile; només es troba al parc nacional de Tolhuaca, a la província de Malleco, al vessant oest dels Andes. El nom específic igneus, que vol dir "quelcom que crema", va ser triat per simbolitzar la supervivència de la població al gran foc forestal que va afectar la zona l'any 2000.

## Hàbitat

L'hàbitat de l'Alsodes igneus són els boscos de Nothofagus; s'han trobat adults als rierols d'aquests boscos i els capgrossos corresponents entre les roques del rierol. Habiten a una altura aproximada de 920 m.

## Descripció

Els mascles adults d'Alsodes igneus mesuren 46 mm. de llargada (basat en un individu) i les femelles de 59 a 67 mm (basat en dos individus incloent l'holotipus). El musell és curt i lleugerament truncat vist des del darrere. Una línia negra s'estén sota el canthus rostralis; el color de la pell és caqui. La superfície del dors és granular. Els dits dels peus són quasi absents. Els cap grossos mesuren fins a 61 mm de llargada.

## Referències

* ↑ Frost, Darrel R. «Alsodes igneus Cuevas y Formas, 2005». Amphibian Species of the World: an Online Reference. Version 6.0. American Museum of Natural History, 2014. [Consulta: 6 juny 2014].
* 1 2 Cuevas, C. C.; Formas, J. R. «A new frog of the genus Alsodes (Leptodactylidae) from the Tolhuaca National Park, Andes Range, southern Chile». Amphibia-Reptilia, 26, 2005, pàg. 39–48. DOI: 10.1163/1568538053693288.
* ↑ Veloso, A. (2006). Alsodes igneus. Llista Vermella d'espècies amenaçades de la UICN, 2013. UICN, edició 2013.2. Consultat el 6 Juny 2014.
* Veloso, A. 2006. Alsodes igneus. Llista Vermella d'Espècies Amenaçades de la UICN 2006. Consulta: 17 de gener de 2008.
# Badakhxan (desambiguació)

«Badakhshan, Badakshan o Badakhxan» té aquests significats:
* Badakhxan, país muntanyós a la riba esquerra de l'Amudarià, dividit entre Tadjikistan i l'Afganistan
* Província de Badakhxan, divisió administrativa de l'Afganistan amb 28 districtes, al nord-est del país entre l'Hindu Kush i l'Amudarià
* Gorno-Badakhxan, divisió administrativa autònoma del Tadjikistan format essencialment per les muntanyes Pamir
# Carlos Zárate Fernández

Carlos Zárate Fernández (Puertollano, 19 de juliol del 1980) és un ciclista espanyol que fou professional entre el 2004 i el 2007. En el seu palmarès destaca una etapa de la Volta al País Basc del 2004.
El 2006 es va veure implicar en l'Operació Port de dopatge esportiu.

## Palmarès

* 2002
** Vencedor d'una etapa de la Volta a Lleida.
* 2003
** Vencedor de 2 etapes del Cinturó a Mallorca.
** Vencedor d'una etapa de la Volta a la Corunya.
** Vencedor d'una etapa de la Volta a Toledo.
* 2004
** Vencedor d'una etapa de la Volta al País Basc.

## Referències

* ↑ Ciclismo / Operación Puerto: Informe de la Guardia Civil (Capítulo II) Arxivat 2008-09-13 a Wayback Machine. a El País (12 de juliol de 2006)

## Enllaços externs

* Fitxa a sitiodeciclismo.net
# Aleksandr Kulikov

Aleksandr Kulikov (en rus Александр Куликов) (Leningrad, 24 de maig de 1960) fou un ciclista soviètic, que combinà tant la ruta com la pista. Del seu palmarès destaca la medalla de plata al Campionat del món de persecució per equips de 1981.

## Palmarès

* 1982
** Vencedor d'una etapa a la Volta a Sotxi
* 1983
** Vencedor d'una etapa a la Setmana Ciclista Bergamasca

## Referències

* ↑ «Campeonatos Mundiales en Pista». El Mundo Deportivo, 05-09-1981 [Consulta: 17 febrer 2016].

## Enllaços externs

* Fitxa a sitiodeciclismo.net
* Fitxa a museociclismo.it
# Buschdorf

Buschdorf (en luxemburguès: Bëschdref; en alemany: Buschdorf) és una vila de la comuna de Boevange-sur-Attert situada al districte de Luxemburg del cantó de Mersch. Està a uns 18 km de distància de la ciutat de Luxemburg.

## Referències

* ↑ «Buschdorf». [Consulta: 14 octubre 2015].
# Cleòmenes

* No s'ha de confondre amb Cleòmedes.
Cleòmenes és el nom dels següents personatges:
* Cleòmenes I, rei agida d'Esparta (519-490 aC).
* Cleòmenes II, rei agida d'Esparta (370-309 aC).
* Cleòmenes III, rei agida d'Esparta (236-222 aC)
* Cleòmenes (general), general espartà (s. V aC).
* Cleòmenes (regent), regent d'Esparta en nom d'Agesípolis III el 219 aC
* Cleòmenes de Naucratis, governador o nomarca d'Egipte 331-322 aC
* Cleòmenes de Rhegion, poeta ditiràmbic grec (s. V aC).
* Cleòmenes (filòsof), filòsof cínic grec
* Cleòmenes (escriptor), escriptor grec
* Cleòmenes (metge), metge grec (s. I).
* Cleòmenes (escultor), escultor grec (s. IVaC/s. IIaC?).
* Cleòmenes el jove, escultor grec (s. III-II aC).
# Р

Р, р (en cursiva Р, р) és una lletra de l'alfabet ciríl·lic. Té un valor fonètic equivalent a /r/, tot i que és molt semblant a la P llatina i a la Ro grega.

## Taula de codis

    Codificació de caràctersTipusDecimalHexadecimalOctalBinari UnicodeMajúscula105604200020400000 0100 0010 0000 Minúscula108804400021000000 0100 0100 0000 ISO 8859-5Majúscula192C03001110 0000 Minúscula224E03401110 0000 KOI 8Majúscula242F23621111 0010 Minúscula210D23221101 0010 Windows 1251Majúscula208D03201101 0000 Minúscula240F03601111 0000

## Vegeu també

* P, alfabet llatí
* R, alfabet llatí
* Ro, alfabet grec
# Alejandro Gallo Artacho

Alejandro Gallo Artacho (Madrid, 1887 - Madrid, 21 de juny de 1966) va ser un polític espanyol.

## Biografia

El 3 d'octubre de 1936 va ser nomenat per Francisco Franco ministre de Treball en el gabinet que forma en Burgos, més conegut com a Junta Tècnica de l'Estat. Cessà el 30 de gener de 1938. Dins de la Junta va formar part de la Comissió per a reorganitzar la Justícia en la zona nacional amb Luciano Álvarez Valdés (fiscal de l'Audiència de Burgos), Valeriano P. Flórez Estrada (advocat de l'estat de la Delegació d'Hisenda de Burgos) i Antonio de Vicente Tutor (jutge de Primera Instància de Burgos).
Posteriorment fou president de Sala del Tribunal Suprem d'Espanya, director general de Justícia, gran creu de l'Orde de Carles III, gran creu de l'Orde d'Isabel la Catòlica, gran creu de l'Orde de Sant Ramon de Penyafort i comanador de l'Orde de Sant Llàtzer de Jerusalem.

## Referències

* ↑ Governs d'Espanya 1931-2008
* ↑ Juan Cano Bueso. La política judicial del régimen de Franco: (1936-1945). Madrid: Ministerio de Justicia, 1985, p.173.
* ↑ Alejandro Gallo Artacho a l'Arxiu Linz de la Transició

## Enllaços externs

* Fotografia d'Alejandro Gallo (1940) a europeana.eu
# BIT Audiovisual

Bit Audiovisual és una fira que dona a conèixer les últimes propostes tecnològiques i apropa les empreses i els professionals al món de la televisió corporativa, els eSports, el digital signage, les noves plataformes de distribució i els emergents nous productors de contingut cinematogràfic i publicitari.
La fira està organitzada per Ifema, Panorama Audiovisual i Comunicare Digitale. Es constitueix com una eina de networking amb l'objectiu d'anticipar els canvis que transformen la indústria audiovisual, se celebra biennalment i reuneix directius i CTOs de grans grups de comunicació multimèdia, telcos i radiotelevisions autonòmiques així com nombroses televisions locals i productores de televisió, cinema i publicitat.
La fira acull un seguit d'iniciatives que donin suport a la participació de les empreses: I+D+ BIT (espai per posar en valor els projectes de recerca més destacats), BIT INNOVA (galeria de novetats), BIT START UP (plataforma per visibilitzar els projectes empresarials innovadors amb potencial per ser aplicats al sector audiovisual) i BIT TV. També presenta un programa de jornades interactiu amb entrevistes en directe, debats, taules rodones i workshops al voltant d'un escenari d'experiències i casos d'estudis dels últims desenvolupaments tecnològics dins de la indústria audiovisual.

## Referències

* 1 2 «¿Qué es BIT Audiovisual?» (en español). [Consulta: 3 desembre 2019].
* ↑ «El futuro audiovisual es cada vez más tecnológico» (en español). Javier García Ropero, 03-10-2017. [Consulta: 3 desembre 2019].
* 1 2 «Una mirada al futuro de la tecnología audiovisual» (en español), 26-11-2019. [Consulta: 3 desembre 2019].

## Enllaços externs

* BIT Audiovisual - Lloc web oficial
# Carlos Zurita Delgado

Carlos Zurita Delgado (Antequera, 9 d'octubre de 1943) és l'espòs de la infanta Margarida de Borbó, duquessa de Sòria i II duquessa d'Hernani, germana menor del rei Joan Carles I, filla de Joan de Borbó, comte de Barcelona i de Maria de la Mercè de Borbó-Dues Sicílies, princesa de les Dues-Sicílies. Per tant, és duc consort de Sòria i duc consort d'Hernani. Carlos Zurita i Delgado, com a duc consort de Sòria i d'Hernani, posseeix el tractament d'excel·lentíssim senyor.

## Biografia

Carlos Zurita Delgado és fill de Carlos Zurita González (mort a Madrid, el 7 de febrer de 1998) i de la seva esposa María del Carmen Delgado Fernández (morta a Madrid, l'11 de març de 2010). Va néixer a Antequera, Màlaga, Espanya. Va ser batejat a Cabra, Còrdova, la ciutat natal de la seva mare.
El duc de Sòria és metge, actualment jubilat, com ho va ser el seu pare, i és especialista en l'aparell respiratori i circulatori. Llicenciat en Medicina per la Universitat de Sevilla, va rebre el Premi Extraordinari de Llicenciatura en posseir el millor expedient acadèmic de la seva promoció. Es va doctorar en el Col·legi de Sant Climent dels Espanyols a Bolonya obtenint el Premi Extraordinari del Doctorat. El 1971, Carlos Zurita va obtenir per oposició el lloc de professor-cap de servei de l'Escola Nacional de Malalties del Tòrax.
Va contreure matrimoni amb la infanta Margarida a l'església de sant Antoni d'Estoril, Portugal, el 12 d'octubre de 1972. El matrimoni ha tingut un fill i una filla:
* Alfonso Juan Carlos Zurita i Borbó (nascut a Madrid el 9 d'agost de 1973), Gran d'Espanya, solter i sense descendència.
* Maria Sofia Emilia Carmen Zurita i Borbó (nascuda a Madrid el 16 de setembre de 1975), Gran d'Espanya, soltera, mare d'un fill per inseminació artificial, Carlos, nascut el 28 d'abril de 2018 a Madrid. El seu padrí va ser el seu besoncle, el rei emèrit, Joan Carles de Borbó.
El 1989, els ducs de Sòria van crear la Fundació Ducs de Sòria. El seu principal objectiu és promoure la llengua i la cultura espanyoles. La fundació col·labora amb universitats i institucions culturals espanyoles per contribuir al desenvolupament cultural i científic a Espanya.
El duc de Sòria és president de la Federació Espanyola d'Amics de Museus i de la Fundació d'Amics del Museu del Prado. També és membre de la Reial Acadèmia Nacional de Medicina.
El 2003, als ducs de Sòria se'ls va concedir la Gran Creu de l'Orde d'Alfons X el Savi per la seva tasca realitzada en foment de la ciència i la cultura.

## Títols i tractaments

* 6 de gener de 1979-23 de juny de 1981: Excel·lentíssim senyor duc d'Hernani.
* 23 de juny de 1981-present: Excel·lentíssim senyor duc de Soria i d'Hernani.

## Distincions honorífiques

* Cavaller Gran Creu de l'Orde Civil d'Alfons X el Savi (Regne d'Espanya, 25/04/2003).
* Cavaller de la Real Maestranza de Sevilla (Regne d'Espanya).
# Buse Ünal

Buse Ünal (Ankara, 29 de juliol de 1997) és una jugadora de volleyball turca que juga per Manisa Büyükşehir Belediyespor de Manisa i la selecció nacional turca. Nascuda a Ankara com filla d'una parella d'esportistes, va fer els estudis bàsic i secundaria a Esmirna. En la seva carrera profissional, va jugar per Arkasspor d'Esmirna i İller Bankası d'Ankara també.

## Referències

* ↑ https://www.volleyball.world/en/vnl/2019/womensfinals/competition/teams/tur/players
* ↑ https://www.cev.eu/Competition-Area/PlayerDetails.aspx?TeamID=9022&PlayerID=59450&ID=759 Arxivat 2020-06-11 a Wayback Machine.
* ↑ https://www.hurriyet.com.tr/ilbankin-altyapisi-fabrika-gibi-26515953
* ↑ https://www.voleybolunsesi.com/content.php?cid=09&id=29805 Arxivat 2018-06-12 a Wayback Machine.

## Enllaços externs

* Entrevista amb Buse Ünal Arxivat 2018-06-12 a Wayback Machine. (turc)
# Achramorpha ingolfi

Achramorpha ingolfi és una espècie d'esponja calcària, marina i amb espícules formades per carbonat de calci. L'esponja pertany al gènere Achramorpha i a la família Achramorphidae. El nom científic de l'espècie va ser publicat per primera vegada el 2019 per Adriana Alvizu, Joana R. Xavier i Hans Tore Rapp.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Achramorpha ingolfi Alvizu, Xavier & Rapp, 2019. Accessed through: World Register of Marine Species at: http://marinespecies.org/aphia.php?p=taxdetails&id=1350330 on 2021-03-09
# Buseckita

La buseckita és un mineral de la classe dels sulfurs, que pertany al grup de la wurtzita. Rep el nom en honor del professor Peter Buseck, de la Universitat Estatal d'Arizona, per la seva tasca sobre la geoquímica i la mineralogia de diversos tipus de meteorits.

## Característiques

La buseckita és un sulfur de fórmula química (Fe,Zn,Mn)S. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema hexagonal. És l'anàleg amb ferro de la wurtzita i la rambergita.
Segons la classificació de Nickel-Strunz, la buseckita pertany a «02.CB - Sulfurs metàl·lics, M:S = 1:1 (i similars), amb Zn, Fe, Cu, Ag, etc.» juntament amb els següents minerals: coloradoïta, hawleyita, metacinabri, polhemusita, sakuraiïta, esfalerita, stil·leïta, tiemannita, rudashevskyita, calcopirita, eskebornita, gal·lita, haycockita, lenaïta, mooihoekita, putoranita, roquesita, talnakhita, laforêtita, černýita, ferrokesterita, hocartita, idaïta, kesterita, kuramita, mohita, pirquitasita, estannita, estannoidita, velikita, chatkalita, mawsonita, colusita, germanita, germanocolusita, nekrasovita, estibiocolusita, ovamboïta, maikainita, hemusita, kiddcreekita, polkovicita, renierita, vinciennita, morozeviczita, catamarcaïta, lautita, cadmoselita, greenockita, wurtzita, rambergita, cubanita, isocubanita, picotpaulita, raguinita, argentopirita, sternbergita, sulvanita, vulcanita, empressita i muthmannita.

## Formació i jaciments

Va ser descoberta al meteorit Zaklodzie, un meteorit de 8,68 quilograms recollit en el mes de setembre de 1998 a la localitat de Zamość, al Voivodat de Lublin, Polònia. Aquest es l'únic indret de tot el planeta on ha estat trobada aquesta espècie mineral.

## Referències

* ↑ «Buseckite» (en anglès). Mindat. [Consulta: 5 maig 2019].
* ↑ «Zaklodzie meteorite, Zamość Co., Lublin Voivodeship, Polandi» (en anglès). Mindat. [Consulta: 5 maig 2019].
# Chrono Gatineau

La Chrono Gatineau és una competició ciclista femenina quebequesa, en format contrarellotge.
Creada al 2010, el primer any també es va fer la cursa masculina, però no va tenir continuïtat.

## Palmarès femení

| Any | Vencedor | Segon | Tercer |
| 2010 | Evelyn Stevens | Linda Villumsen | Alison Tetrick |
| 2011 | Clara Hughes | Amber Neben | Jeannie Longo |
| 2012 | Clara Hughes | Evelyn Stevens | Amber Neben |
| 2013 | Carmen Small | Joëlle Numainville | Chantal Blaak |
| 2014 | Tayler Wiles | Leah Kirchmann | Jasmin Glaesser |
| 2015 | Carmen Small | Karol-Ann Canuel | Tayler Wiles |
| 2016 | Amber Neben | Tara Whitten | Karol-Ann Canuel |
| 2017 | Lauren Stephens | Karol-Ann Canuel | Amber Neben |
| 2018 | Amber Neben | Karol-Ann Canuel | Tayler Wiles |
| 2019 | Amber Neben | Leah Kirchmann | Tayler Wiles |
| 2020 | suspesa | suspesa | suspesa |
| 2021 | suspesa | suspesa | suspesa |
| 2022 | suspesa | suspesa | suspesa |
| 2023 | Anna Kiesenhofer | Amber Neben | Emily Ehrlich |
| 2024 | Franziska Brauße | Nadia Gontova | Marta Jaskulska |
Nota : El 2011, Hanna Solovey, inicialment segona, fou desqualificada per haver donat positiu en un control antidopatge.

## Palmarès masculí

| Any | Vencedor | Segon | Tercer |
| 2010 | Benjamin Day | Ryan Roth | Aaron Fillion |

## Enllaços externs

* Pàgina oficial Arxivat 2011-02-08 a Wayback Machine.
* Palmarès a cyclebase.nl
* Palmarès masculí a cqranking.com
# .nfo

.nfo (també escrit NFO) és una extensió d'arxiu que acompanya habitualment arxius warez inclosos en formats comprimits .zip o .rar. És un arxiu de text que es pot obrir amb el bloc de notes de Windows o altres similars (com DAMN NFO Viewer), en què generalment es troben les instruccions per al crack del programa que es vol utilitzar o informació sobre el DVD o CD piratejat, a més sol aparèixer també qui porgramà el crack i la pàgina web de l'equip que el va desenvolupar. Pot contenir només text o imatges fetes amb Art ASCII.
Moltes vegades, a l'hora d'obrir aquesta mena d'arxius, es detecten com a errors, ja que el format és equivalent a l'extensió .NFO dels arxius d'informació del sistema de Windows, els quals s'obren, normalment, amb l'aplicació "Informació del Sistema" inclosa en el sistema operatiu.
NFO també fa referència a les sigles en anglès News Feed Optimization, les quals fan referència a la manera d'optimitzar el contingut perquè ser rellevant i aparegui en el mur dels usuaris de Facebook.

## Referències

* ↑ «Cómo abrir archivos .nfo».
* ↑ «Información en fileinfo.com» (en anglès).
# An Dúchoraidh

An Dúchoraidh (en anglès Doochary), que vol dir "la presa negra" és una vila d'Irlanda, al comtat de Donegal, a la província de l'Ulster. Es troba a la Gaeltacht de Na Rosa, tot i que només una tercera part dels habitants són parlants nadius d'irlandès. La vila va rebre el guardó de Tidy Towns en 1997.

## Referències

* ↑ Placenames Database of Ireland
* ↑ http://historical-debates.oireachtas.ie/D/0132/D.0132.195206190014.html Arxivat 2012-11-03 a Wayback Machine.
* ↑ https://web.archive.org/web/20091020103124/http://geocities.com/Heartland/Estates/6587/Doochary.html
# Barranc de Figuerola (Segarra)

* Aquest article tracta sobre el curs fluvial del municipi de Torà. Vegeu-ne altres significats a «Barranc de Figuerola (Noguera)».
El Barranc de Figuerola, que en el seu tram inicial rep també la denominació de la Rasa del Vendrell, és un torrent afluent per l'esquerra de la Riera de Llanera.
Neix a la confluència de la Riera d'Auquers amb el Torrent de Bringuers que té lloc a uns 400 m. a llevant de la masia del Vendrell. Pren una direcció global cap als 42 minuts del rellotge i desguassa al seu col·lector sota mateix de Fontanet.

## Municipis per on passa

Des del seu naixement, el Barranc de Figuerola passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Pinós | 168 | 2,15% |
| Fent frontera entre els municipis de Pinós i de Torà | 2.201 | 28,17% |
| Per l'interior del municipi de Torà | 5.544 | 70,96% |

## Xarxa hidrogràfica

La xarxa hidrogràfica del Barranc de Figuerola està constituïda per 70 cursos fluvials que en total sumen una longitud de 45.543 m.

### Distribució municipal

El conjunt d'aquesta xarxa hidrogràfica transcorre pels següents termes municipals:

## Enllaços externs

   * Taula amb les dades detallades de la xarxa hidrogràfica de la Riera de Llanera full de càlcul

## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Ca l'Escanyaralets

Ca l'Escanya-ralets és un edifici de Badalona (Barcelonès) protegit com a bé cultural d'interès local.

## Descripció

És un edifici entre mitgeres, amb planta baixa i pis, força alts de sostre. La seva morfologia és la típica de l'arquitectura de l'eclecticisme. El gran balcó central és interessant així com els interiors.
Aquesta casa fou dissenyada com a local públic. Utilitzada com a cerveseria i com a casino, avui és un habitatge.

## Història

Modest Andreu demanà el 1896 permís per a construir-la.

## Referències

* «Ca l'Escanyaralets». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 abril 2012].
# Alexandre Isos

Alexandre Isos (en llatí Alexander, en grec antic Ἀλέξανδρος Ἴσιος o Ἴσος) va ser comandant en cap dels etolis al començament del segle II aC. Isos era el seu sobrenom. Segons Titus Livi era un home de gran habilitat i eloqüència.
L'any 198 aC va assistir a una reunió a Nicea de Lòcrida, al golf Malíac, va parlar contra Filip III de Macedònia al que va invitar a sortir de Grècia i va demanar la restitució a Etòlia de les ciutats que li havien pertangut abans. Filip, indignat per la petició va contestar amb un discurs abrandat des de la seva nau. Poc després va ser enviat com ambaixador a Roma i va negociar la pau amb el senat romà al mateix temps que dirigia acusacions contra Filip III. L'any 197 aC va celebrar una reunió a la que van assistir Tit Quinti Flaminí i el rei Filip i en la que es va discutir la pau i Alexandre va dissuadir als altres d'un acord pacífic amb Filip.
L'any 195 aC Tit Quinti Flaminí va convocar una reunió de tots els estats grecs aliats de Roma, que es va celebrar a Corint, per discutir sobre la guerra que es portava a terme contra Nabis, tirà d'Esparta. Allà Alexandre va parlar contra Atenes i va insinuar que Roma no actuava lleialment amb els grecs. El 189 aC, Marc Fulvi Nobilior, que acabava de derrotar el selèucida Antíoc III el gran, semblava disposat a marxar contra Etòlia. La Lliga va enviar delegats a Atenes i Rodes mentre Alexandre Isos va ser enviat com ambaixador a Roma, junt amb Faneas i Licopos, per demanar la pau. Quan anaven cap a Roma els epirotes els van fer presoners a Cefalènia, i n'esperaven un rescat. Alexandre, que era una persona rica, es va negar a pagar i finalment, després d'uns dies, va ser alliberat i deixat en mans del comandant romà. No torna a ser esmentat, però en aquesta època ja era un home vell.

## Referències

* ↑ Polibi. Històries, XVII, 3
* ↑ Titus Livi. Ab Urbe Condita, XXXII, 33
* ↑ Titus Livi. Ab Urbe Condita, XXXII, 34
* 1 2 Polibi. Històries, XVII, 10
* ↑ Apià. Història de Roma IX: Macedònia, VII, 1
* ↑ Titus Livi. Ab Urbe Condita, XXXIV, 23
* ↑ Polibi. Històries, XXII, 9
* ↑ Smith, William (ed.). «Alexander». A Dictionary of Greek and Roman biography and mythology. [Consulta: 26 gener 2022].
# Cal Quim dels Duros

Cal Quim dels Duros és un monument del municipi de Corbera de Llobregat (Baix Llobregat) inclòs en l'Inventari del Patrimoni Arquitectònic Català.

## Descripció

Es tracta d'una casa aïllada, situada en el desnivell que es produeix entre la plaça de l'església i una placeta d'eixamplament del carrer Major. Per l'Oest, confronta en part, per unes escales, amb el Castell, i per l'Est, amb un espai que crea la façana de la casa, entre els dos desnivells de les places. De fet, és un conjunt de dues cases: Cal Quim dels Duros i Cal Tetas, que de molt temps ençà formen un sol habitatge. A l'interior, al soterrani, es conserven uns arcs notables de factura gòtica.

## Història

L'origen de les finques cal referir-lo a la mateixa època de la construcció del castell Casa de Pelegrins. Pertanyia als barons de Corbera i era utilitzada com a magatzem o per altres serveis.
El nom de Quim els Duros ve del fet que fou adquirida cap als anys 1930 pel Quim de Cal Duro, de l'Amunt (als familiars els deien els "duros") i així quedà el topònim.
Cap als anys 1980 va ser adquirida per una família que va restaurar-ne les parts essencials de la casa, fent ressaltar tots els elements arquitectònic i històrics destacables.

## Referències

* 1 2 3 4 5 6 7 «Cal Quim dels Duros». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 5 desembre 2012].

## Enllaços externs

* «Cal Quim dels Duros». Mapa de patrimoni cultural. Diputació de Barcelona.